Hvaða stjórnmálamenn eru flæktir í spillinguna ? Af hverju er Kristján Þór Júlíusson enn þá sjávarútvegsráðherra ? Katrín Baldursdóttir skrifar : Það mun enginn taka mark á einu orði sem Björgólfur Jóhannsson segir í framtíðinni . Hvorki á Íslandi né annars staðar í heiminum . Örugglega flestir vegna þess að hann lýgur svo rosalega , eða vegna þess að honum er fjarstýrt af mestu spillingaröflum á Íslandi , eða einfaldlega vegna þess að hann virkar svo einfaldur og heimskur þegar segist trúa því að Þorsteinn Már og Samherjamenn hafi ekki gert neitt ólöglegt . Mér finnst líklegasta skýringin að hann sé að ljúga fyrir Samherjamenn vegna þess að hann er í bullandi svindli , svínarí og spillingu með Þorsteini Má . Líklegast á hann allt sitt undir því að sanna sakleysi Samherjamanna . Og nú fer að hitna undir ríkisstjórninni . Hvað er í gangi ? Hvað er það sem kraumar þarna undir ? Hvaða hulduher spilltra manna hafa verið og eru að gambla með og stela verðmætum þjóðarinnar og erlendra ríkja ? Hvaða klúbbur er þetta ? Hvað mun koma í ljós ? Af hverju eru íslensk stjórnvöld svona lömuð þegar kemur að þessu svívirðilega Samherjamáli ? Hvaða stjórnmálamenn eru flæktir í spillinguna ? Af hverju er Kristján Þór Júlíusson enn þá sjávarútvegsráðherra ? Hversu víðfeðm er flækja aflandsreikninga í eigu íslenskra aðila ? Hvað eiga spilltir auðmenn og stjórnmálamenn mikla peninga á aflandsreikningum ? Hversu miklu hafa þeir stolið undan skatti ? Þetta eru brennandi spurningar . Og nú fer að hitna undir ríkisstjórninni . Nú er að koma jól og svo áramót . Smá hlé . En svo er ekki hægt að bíða lengur eftir svörum .